ai4bharat/Pralekha huggingface dataset:
വിദ്യാഭ്യാസ മന്ത്രാലയം
ഇന്ത്യയും യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടനും വടക്കൻ അയർലൻഡും തമ്മിലുള്ള അക്കാദമിക് യോഗ്യതകളുടെ പരസ്പര അംഗീകാരം സംബന്ധിച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ഇന്ത്യയും യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടനും വടക്കൻ അയർലൻഡും തമ്മിലുള്ള അക്കാദമിക് യോഗ്യതകളുടെ പരസ്പര അംഗീകാരം സംബന്ധിച്ചു ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം മുൻകാല പ്രാബല്യത്തോടെ അംഗീകാരം നൽകി.
ഇന്ത്യയും യുകെയും തമ്മിലുള്ള യോഗ്യതകളുടെ പരസ്പര അംഗീകാരം, അക്കാദമിക സഹകരണവും വിദ്യാർത്ഥികളുടെ ചലനാത്മകതയും പ്രോത്സാഹിപ്പിക്കുന്നതിന് ലക്ഷ്യമിടുന്നു. തങ്ങളുടെ ഒരു വർഷത്തെ മാസ്റ്റേഴ്സ് പ്രോഗ്രാമിന് അംഗീകാരം നൽകണമെന്ന യുകെയുടെ ഭാഗത്തുനിന്നുള്ള അഭ്യർത്ഥന പരിഗണിച്ചു, 2020 ഡിസംബർ 16 ന് ന്യൂഡൽഹിയിൽ നടന്ന ഇരു രാജ്യങ്ങളിലെയും വിദ്യാഭ്യാസ മന്ത്രിമാർ തമ്മിലുള്ള കൂടിക്കാഴ്ചയിൽ, സംയുക്ത കർമ്മ സമിതി രൂപീകരിക്കാൻ തീരുമാനമെടുത്തു. ഇതിന്റെ ആദ്യ യോഗം 2021 ഫെബ്രുവരി 04-ന് നടന്നു, തുടർന്ന് വിശദമായ ചർച്ചകൾക്ക് ശേഷം കരട് ധാരണാപത്രത്തിന് ഇരുപക്ഷവും സമ്മതിച്ചു.
വിദ്യാഭ്യാസ യോഗ്യതകൾ, പഠിച്ച കാലയളവുകൾ, അക്കാദമിക് ബിരുദങ്ങൾ/യോഗ്യതകൾ എന്നിവയുമായി ബന്ധപ്പെട്ട രേഖകൾ, ഇരു രാജ്യങ്ങളിലെയും വിദ്യാഭ്യാസ സ്ഥാപനങ്ങളുടെ അക്രഡിറ്റേഷൻ എന്നിവയുടെ പരസ്പര അംഗീകാരം സുഗമമാക്കുന്നതിനാണ് ധാരണാപത്രം ലക്ഷ്യമിടുന്നത്. എഞ്ചിനീയറിംഗ്, മെഡിസിൻ, നഴ്സിംഗ്, പാരാ മെഡിക്കൽ വിദ്യാഭ്യാസം, ഫാർമസി, നിയമം, ആർക്കിടെക്ചർ തുടങ്ങിയ പ്രൊഫഷണൽ ബിരുദങ്ങൾ ഈ ധാരണാപത്രത്തിന്റെ പരിധിയിൽ വരുന്നതല്ല. വിദ്യാഭ്യാസത്തിന്റെ ഇന്റൽ-ദേശീയവൽക്കരണത്തിനായുള്ള 2020 ദേശീയ വിദ്യാഭ്യാസ നയത്തിന് കീഴിലുള്ള നമ്മുടെ ലക്ഷ്യങ്ങളിലൊന്നായ ഉന്നത വിദ്യാഭ്യാസ സ്ഥാപനങ്ങൾക്കിടയിൽ ജോയിന്റ്/ഡ്യുവൽ ഡിഗ്രി കോഴ്സുകൾ സ്ഥാപിക്കുന്നതിനും ഇത് സഹായകമാകും.
ഈ ധാരണാപത്രം വിദ്യാഭ്യാസ ഘടന, പരിപാടികൾ, മാനദണ്ഡങ്ങൾ എന്നിവയെക്കുറിച്ചുള്ള വിവരങ്ങളുടെ ഉഭയകക്ഷി കൈമാറ്റം പ്രോത്സാഹിപ്പിക്കുകയും ഇരു രാജ്യങ്ങൾക്കിടയിലുള്ള വിദ്യാർത്ഥികളുടെയും പ്രൊഫഷണലുകളുടെയും ചലനാത്മകത വർദ്ധിപ്പിക്കുകയും ചെയ്യും. വിദ്യാഭ്യാസ മേഖലയിലെ സഹകരണത്തിന്റെ മറ്റ് മേഖലകളെയും പാർട്ടികൾ പരസ്പരം അംഗീകരിക്കുന്ന പഠന പരിപാടികളുടെ വികസനത്തെയും ഇത് പ്രോത്സാഹിപ്പിക്കും.
ഈ ധാരണാപത്രം രണ്ട് രാജ്യങ്ങളുടെയും ദേശീയ നയം, നിയമം, നിയമങ്ങൾ, ചട്ടങ്ങൾ എന്നിവ പ്രകാരം അംഗീകരിച്ച യോഗ്യതകളുടെ സ്വീകാര്യതയുമായി ബന്ധപ്പെട്ട് തുല്യത അംഗീകരിക്കും.
--ND--
(Visitor Counter : 61
പ്രധാനമന്ത്രിയുടെ ഓഫീസ്
നമോ ആപ്പ് വഴി നാട്ടുകാരുമായി ബന്ധം പുലർത്തുന്നത് എന്റെ ഭാഗ്യമാണ്: പ്രധാനമന്ത്രി
ആപ്പിന്റെ വിവിധ മാനങ്ങൾ വിശദീകരിച്ച പാർലമെന്റ് അംഗം കേണൽ രാജ്യവർധൻ റാത്തോഡിന്റെ ട്വീറ്റിന് മറുപടിയായി പ്രധാനമന്ത്രി ശ്രീ നരേന്ദ്ര മോദി ട്വീറ്റ് ചെയ്തു:
"നമോ ആപ്പ് വഴി കോടിക്കണക്കിന് രാജ്യക്കാരുമായി നിരന്തരം ബന്ധപ്പെടാൻ കഴിഞ്ഞത് എനിക്ക് ലഭിച്ച ഒരു ഭാഗ്യമാണ് ."
ND
(
പ്രധാനമന്ത്രിയുടെ ഓഫീസ്
പ്രധാനമന്ത്രി അക്ഷയതൃതീയ ആശംസകൾ അറിയിച്ചു
പ്രധാനമന്ത്രി ശ്രീ നരേന്ദ്ര മോദി അക്ഷയ തൃതീയ ദിനത്തിൽ പൗരന്മാർക്ക് ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു:
“അക്ഷയ തൃതീയയിൽ ഒട്ടേറെ ആശംസകൾ. ജീവകാരുണ്യ പ്രവർത്തനങ്ങളും മംഗളകരമായ പ്രവർത്തനങ്ങളും ആരംഭിക്കുന്ന പാരമ്പര്യവുമായി ബന്ധപ്പെട്ട ഈ മഹത്തായ ഉത്സവം എല്ലാവരുടെയും ജീവിതത്തിൽ സന്തോഷവും ഐശ്വര്യവും നല്ല ആരോഗ്യവും കൊണ്ടുവരട്ടെ എന്ന് ഞാൻ ആശംസിക്കുന്നു."
-ND-
(
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഉള്ളിയുടെ വില നിയന്ത്രിക്കുന്നതിനും ലഭ്യത ഉറപ്പുവരുത്തുന്നതിനുo സ്വീകരിച്ച നടപടികൾ
ഉള്ളിയുടെ വില കഴിഞ്ഞ അഞ്ചുവർഷത്തെ ശരാശരിയേക്കാൾ 100% ത്തിലധികം വർദ്ധിച്ചിരിക്കുന്ന സാഹചര്യത്തിൽ ഉള്ളിയെ അവശ്യസാധന നിയമത്തിന് കീഴിൽ ഉൾപ്പെടുത്തി ഇന്നുമുതൽ സംഭരണ പരിധി നിശ്ചയിച്ചിരിക്കുന്നു. 2020 ഡിസംബർ 31വരെ മൊത്ത കച്ചവടക്കാർക്ക് 25 മെട്രിക് ടണ്ണും ചില്ലറ കച്ചവടക്കാർക്ക് 2 മെട്രിക് ടണ്ണും കൈവശം വയ്ക്കാം.
(14. 9.2020 മുതൽ ഉള്ളിയുടെ കയറ്റുമതി ഗവൺമെന്റ് നിരോധിച്ചിരുന്നു.എന്നാൽ മഹാരാഷ്ട്ര,കർണാടക, ആന്ധ്രപ്രദേശ്, മധ്യപ്രദേശ് തുടങ്ങിയ ഉള്ളി കൃഷി കൂടുതലായുള്ള സംസ്ഥാനങ്ങളിലെ കനത്ത മഴ വ്യാപക കൃഷിനാശത്തിന് ഇടയാക്കിയിട്ടുണ്ട്.ഉള്ളി വില വർധനയ്ക്ക് ഇതും കാരണമായി.
നിലവിലെ സ്ഥിതി മറികടക്കുന്നതിന് 2020ലെ റാബി സംഭരണ ശേഖരത്തിൽ നിന്നും ഉള്ളി വിതരണം ചെയ്യാൻ ഗവൺമെന്റ് തീരുമാനിച്ചിട്ടുണ്ട്. 2020 സെപ്റ്റംബർ രണ്ടാം പകുതിയോടെ കൂടി വൻനഗരങ്ങളിലെ വൻകിട മാർക്കറ്റുകൾ, നാഫെഡ് ഔട്ട്ലെറ്റുകൾ, സംസ്ഥാന ഗവൺമെന്റുകൾ എന്നിവ വഴി വിതരണം ആരംഭിച്ചു കഴിഞ്ഞു. നിലവിൽ അസം, കേരള ഗവൺമെന്റ്കൾക്ക് ചില്ലറ വിതരണ സംവിധാനം വഴിയാണ് ഉള്ളി ലഭ്യമാക്കുന്നത്.
ഓപ്പൺ മാർക്കറ്റ് വിൽപന വഴിയും ഉള്ളി ലഭ്യമാക്കാനുള്ള നടപടികൾ ആരംഭിച്ചിട്ടുണ്ട്.ഖാരിഫ് വിളകളിൽ നിന്നുള്ള 37 ലക്ഷം മെട്രിക് ടൺ ഉടൻതന്നെ വൻ വിപണികളിലെത്തും.
ക്ഷാമം പരിഹരിക്കുന്നതിന് സ്വകാര്യ വ്യാപാരികളുടെ ഇറക്കുമതിക്കൊപ്പം എംഎം ടിസി യും ചുവന്ന ഉള്ളി ഇറക്കുമതി ചെയ്യാൻ തീരുമാനിച്ചിട്ടുണ്ട്.കരിഞ്ചന്ത തടയലും അവശ്യസാധന വിതരണം ഉറപ്പു വരുത്തല്  നിയമപ്രകാരം കരിഞ്ചന്തയും പൂഴ്ത്തിവെപ്പും തടയാൻ ആവശ്യമായ നടപടികൾ സ്വീകരിക്കും.
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ആഭ്യന്തരമായി ഉല്പ്പാദിപ്പിക്കുന്ന അസംസ്കൃത എണ്ണ യുടെ വില്പന നിയന്ത്രണം നീക്കുന്നതിന് കേന്ദ്രമന്ത്രിസഭയുടെ അംഗീകാരം
ആഭ്യന്തരമായി ഉല്പ്പാദിപ്പിക്കുന്ന അസംസ്കൃത എണ്ണയുടെ വില്പ്പന നിയന്ത്രണം എടുത്തുകളയുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള മന്ത്രിസഭാ സമിതി അംഗീകാരം നല്കി, അതുവഴി 2022 ഒക്ടോബര് ഒന്നുമുതല് പ്രാബല്യത്തില് വരുന്നതരത്തില് അസംസ്കൃത എണ്ണയുടെയും കണ്ടന്സേറ്റിന്റെയും  നീക്കിവയ്ക്കല് അവസാനിപ്പിക്കാനും ഗവണ്മെന്റ് തീരുമാനിച്ചു. ഇത് എല്ലാ പര്യവേഷണ ഉല്പ്പാദക  ഓപ്പറേറ്റര്മാര്ക്കും വിപണന സ്വാതന്ത്ര്യം ഉറപ്പാക്കും. ഗവണ്മെന്റിനോ അത് നാമനിര്ദ്ദേശംചെയ്യുന്നവര്ക്കോ അല്ലെങ്കില് ഗവണ്മെന്റ് കമ്പനികള്ക്കോ അസംസ്കൃത എണ്ണ വില്ക്കുന്നതിനുള്ള ഉല്പ്പാദന പങ്കുവയ്ക്കല് കരാറിലെ  വ്യവസ്ഥകള് ഇതനുസരിച്ച് ഒഴിവാക്കപ്പെടും. ഇനി മുതല് എല്ലാ ഇ ആന്ഡ് പി കമ്പനികള്ക്കും അവരുടെ പാടങ്ങളില് നിന്നുള്ള അസംസ്കൃത എണ്ണ ആഭ്യന്തര വിപണിയില് വില്ക്കാന് സ്വാതന്ത്ര്യമുണ്ടായിരിക്കും. റോയല്റ്റി, സെസ് മുതലായ ഗവണ്മെന്റ് വരുമാനം എല്ലാ കരാറുകളിലുടനീളം ഏകീകൃത അടിസ്ഥാനത്തില് കണക്കാക്കുന്നത് തുടരും. മുമ്പത്തെപ്പോലെ കയറ്റുമതി അനുവദിക്കില്ല.
ഈ തീരുമാനം സാമ്പത്തിക പ്രവര്ത്തനങ്ങള്ക്ക് കൂടുതല് ഉത്തേജനം നല്കും, എണ്ണ, വാതക മേഖലയുടെ ഏറ്റവും മുകള്തട്ടില്  നിക്ഷേപം നടത്തുന്നതിന് പ്രോത്സാഹനം നല്കും, കൂടാതെ 2014 മുതല് നടപ്പിലാക്കിയ ലക്ഷ്യത്തോടെയുള്ള പരിവര്ത്തന പരിഷ്കാരങ്ങളുടെ ഒരു പരമ്പര കെട്ടിപ്പടുക്കുകയും ചെയ്യും. വ്യാപാരം സുഗമമാക്കുന്നതിനും ഓപ്പറേറ്റര്മാര്ക്ക്/വ്യവസായത്തിന് കൂടുതല് പ്രവര്ത്തന വഴക്കം സുഗമമാക്കുന്നതിലും ശ്രദ്ധ കേന്ദ്രീകരിച്ചുകൊണ്ടാണ് എണ്ണ- വാതക മേഖലകളിലെ ഉല്പ്പാദനം, അടിസ്ഥാനസൗകര്യം വിപണനം എന്നിവയുമായി ബന്ധപ്പെട്ട നയങ്ങള് രൂപീകരിച്ചത്.
പശ്ചാത്തലം:
വാതകത്തിന്റെ വിലനിര്ണ്ണയവും വിപണന സ്വാതന്ത്ര്യവും, വാതകം കണ്ടെത്തല്, മത്സരാധിഷ്ഠിത ഇ-ബിഡ്ഡിംഗ് പ്രക്രിയ, ഹൈഡ്രോകാര്ബണ് പര്യവേക്ഷണ ലൈസന്സിംഗ്  നയത്തിന് കീഴില് വരുമാനം പങ്കിടല് കരാറുകള് അവതരിപ്പിക്കല് തുടങ്ങി പര്യവേക്ഷണ, ഉല്പ്പാദന  മേഖലയില് കഴിഞ്ഞ എട്ട് വര്ഷത്തിനുള്ളില് ഗവണ്മെന്റ് നിരവധി പുരോഗമനപരമായ പരിഷ്കാരങ്ങള് നടപ്പാക്കിയിട്ടുണ്ട്. പിന്നീട് നിരവധി ബിഡ്ഡിംഗ് റൗണ്ടുകളിലൂടെ വലിയതോതില് ബ്ലോക്കുകള് അനുവദിക്കുകയും ചെയ്തു. ഈ ശ്രമങ്ങളുടെ ഫലമായി, 2014-ന് മുമ്പ് അനുവദിച്ചതിനെ അപേക്ഷിച്ച് പ്രദേശത്തിന്റെ ഏക്കര് വിഹിതം ഏകദേശം ഇരട്ടിയായി. 2019 ഫെബ്രുവരി മുതല്, അപ്രതീക്ഷിത നേട്ടങ്ങളില് നിന്നുള്ള ലാഭമല്ലാതെ ബുദ്ധിമുട്ടുള്ള തടങ്ങളില് വരുമാനം പങ്കിടാതെ പരമാവധി ഉല്പ്പാദനം ഉണ്ടാക്കുന്നതില് ശ്രദ്ധ കേന്ദ്രീകരിച്ചായിരുന്നു പരിഷ്ക്കാരങ്ങളെല്ലാം.
--ND--
(
വനിതാ, ശിശു വികസന മന്ത്രാലയം
സംസ്ഥാന/കേന്ദ്രഭരണ പ്രദേശങ്ങളുടെ ദേശീയ സമ്മേളനത്തിൽ കേന്ദ്ര വനിതാ -ശിശു വികസന മന്ത്രി അധ്യക്ഷത വഹിച്ചു.
ന്യൂഡൽഹി , സെപ്റ്റംബർ 1, 2021
2021, ആഗസ്റ്റ് 30, 31 തീയതികളിൽ ഗുജറാത്തിലെ കെവാഡിയയിൽ നടന്ന ദേശീയ സമ്മേളനത്തിൽ വനിതാ ശിശു വികസന മന്ത്രി ശ്രീമതി സ്മൃതി ഇറാനി അധ്യക്ഷയായി.കേന്ദ്ര വനിതാ ശിശു വികസന വകുപ്പ് സഹമന്ത്രി ഡോ. മഹേന്ദ്രഭായ് മൻജ്പരയും വിവിധ സംസ്ഥാനങ്ങളിൽ നിന്നുള്ള മന്ത്രിമാരും സംസ്ഥാനങ്ങളിലെ/ കേന്ദ്രഭരണ പ്രദേശങ്ങളിലെ വനിതാ ശിശു വികസന / സാമൂഹിക ക്ഷേമ വകുപ്പ് പ്രിൻസിപ്പൽ സെക്രട്ടറിമാരും യോഗത്തിൽ പങ്കെടുത്തു .
മന്ത്രാലയത്തിന്റെ മൂന്ന് പ്രധാന ദൗത്യങ്ങളായ മിഷൻ പോഷൻ 2.0, മിഷൻ വാത്സല്യ, മിഷൻ ശക്തി എന്നിവയിലെ പദ്ധതികളുടെയും പരിപാടികളുടെയും മികച്ച രീതിയിലുള്ള നിർവഹണവും ഭരണവും ചർച്ച ചെയ്യാനുള്ള ഒരു വേദിയായിരുന്നു ദേശീയ സമ്മേളനം.
2021 വർഷത്തെ പോഷൺ മാസാചരണം സെപ്റ്റംബർ 1 മുതൽ ആരംഭിക്കാൻ പോവുകയാണെന്ന് മുഖ്യപ്രഭാഷണം നടത്തിയ ശ്രീമതി സ്മൃതി ഇറാനി പറഞ്ഞു . എല്ലാ സംസ്ഥാന സർക്കാരുകളും ഇതിൽ പൂർണ സഹകരണത്തോടെ പങ്കെടുക്കണമെന്നും മന്ത്രി പറഞ്ഞു. പോഷൺ വാടികകൾ വികസിപ്പിക്കാനും ഗുരുതര പോഷണവൈകല്യം ഉള്ള കുട്ടികളെ  തിരിച്ചറിയാനും 2021 ജനുവരി 13 നുള്ള മാർഗ്ഗനിർദ്ദേശങ്ങൾ പാലിച്ച് കൊണ്ട് അവർക്ക് തുടർ ചികിത്സകൾ നടത്താനുമുള്ള നടപടികൾ സംസ്ഥാനങ്ങൾ സ്വയം തീരുമാനിക്കണമെന്നും അവർ ആവശ്യപ്പെട്ടു. അംഗൻവാടി കേന്ദ്രങ്ങളുടെ അടിസ്ഥാന സൗകര്യങ്ങൾ മെച്ചപ്പെടുത്താനും, മൊബൈൽ ഫോണുകളുടെയും ജിഎംഡികളുടെയും വിതരണം ഈ മാസം തന്നെ പൂർത്തിയാക്കാനും അവർ സംസ്ഥാനങ്ങളോട് അഭ്യർത്ഥിച്ചു.
വാത്സല്യ ദൗത്യത്തെക്കുറിച്ച് വിശദീകരിക്കുമ്പോൾ, ബാലനീതി നിയമത്തിലെ സമീപകാല ഭേദഗതികളുടെ പ്രാധാന്യത്തെക്കുറിച്ച് അവർ എടുത്ത് പറഞ്ഞു.ഇത് ജില്ലാ കളക്ടർമാർ/ ജില്ലാ മജിസ്ട്രേറ്റുമാർ എന്നിവരുടെ ഉത്തരവാദിത്തം വർദ്ധിപ്പിക്കുമെന്നും ദുർബലരായ കുട്ടികളെ സമൂഹത്തിന്റെ ഭാഗമാക്കാൻ സഹായിക്കുമെന്നും അവർ പ്രതീക്ഷ പ്രകടിപ്പിച്ചു. ബാലനീതി ഭേദഗതി നിയമത്തിന്റെ കീഴിൽ ചട്ടങ്ങൾ രൂപീകരിക്കുന്നതിന് സംസ്ഥാന സർക്കാരുകളുടെ പ്രതിനിധികൾ അവരുടെ അഭിപ്രായങ്ങളും നിർദ്ദേശങ്ങളും നൽകണമെന്ന് അവർ അഭ്യർത്ഥിച്ചു.
വിവിധ സംസ്ഥാനങ്ങളിലേക്ക് തൊഴിലിനായി എത്തുന്ന സ്ത്രീകൾക്കും പെൺകുട്ടികൾക്കും വർക്കിംഗ് വുമൺ ഹോസ്റ്റലുകൾ  നൽകുന്നതിനുള്ള ഒരു സംയോജിത മാതൃക വികസിപ്പിക്കുന്നതിനെക്കുറിച്ച് ആലോചിക്കാമെന്ന് കേന്ദ്രമന്ത്രി നിർദ്ദേശിച്ചു. മിഷൻ ശക്തിയുടെയും വൺ -സ്റ്റോപ്പ് സെന്ററുകളുടെയും പ്രാധാന്യം മന്ത്രി എടുത്തുപറഞ്ഞു. രാജ്യത്തെ അവശേഷിക്കുന്ന ജില്ലകളിൽ വൺ -സ്റ്റോപ്പ് സെന്ററുകൾ തുറക്കാൻ സംസ്ഥാനങ്ങളോട് ശ്രീമതി ഇറാനി അഭ്യർത്ഥിച്ചു.
IE/SKY
പ്രധാനമന്ത്രിയുടെ ഓഫീസ്
രാജസ്ഥാനിലെ നാഗൗറിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
രാജസ്ഥാനിലെ നാഗൗറിൽ നടന്ന വാഹനാപകടത്തിൽ ജീവഹാനി സംഭവിച്ചതിൽ പ്രധാനമന്ത്രി ശ്രീ നരേന്ദ്ര മോദി ദു ഖം രേഖപ്പെടുത്തി.
പ്രധാനമന്ത്രി ഓഫീസ് ട്വീറ്റ് ചെയ്തു;
"രാജസ്ഥാനിലെ നാഗൗറിൽ നടന്ന ദാരുണമായ റോഡ് അപകടം അങ്ങേയറ്റം ദുഖകരമാണ്. ഈ അപകടത്തിൽ ജീവൻ നഷ്ടപ്പെട്ട എല്ലാവരുടെയും കുടുംബങ്ങളോട് ഞാൻ അനുശോചനം രേഖപ്പെടുത്തുന്നു. പരിക്കേറ്റവർക്ക് വേഗത്തിൽ സുഖം പ്രാപിക്കട്ടെ: പ്രധാനമന്ത്രി നരേന്ദ്രമോദി"
(
പ്രധാനമന്ത്രിയുടെ ഓഫീസ്
രാജ്യത്ത അങ്ങോളമിങ്ങോളമുള്ള 508 റെയില്വേസ്റ്റേഷനുകളുടെ പുനര്വികസനത്തിന്റെ ചരിത്രപരമായ ഉദ്യമത്തിന് ഓഗസ്റ്റ് 6 ന് പ്രധാനമന്ത്രി തറക്കല്ലിടും
അമൃത് ഭാരത് സ്റ്റേഷന് പദ്ധതിക്ക്് കീഴില് 24,470 കോടിയിലധികം രുപയുടെ ചെലവിലാണ് സ്റ്റേഷനുകള് പുനര് വികസിപ്പിക്കുന്നത്
നഗരത്തിന്റെ ഇരുവശങ്ങളേയും ശരിയായ രീതിയില് സംയോജിപ്പിച്ച് സിറ്റി കേന്ദ്രങള് ആയി സ്റ്റേഷനുകള് വികസിപ്പിക്കുന്നതിന് മാസ്റ്റര് പ്ലാനുകള് തയാറാക്കുന്നു
നഗരത്തിന്റെ മൊത്തത്തിലുള്ള നഗരവികസനം റെയില്വേ സ്റ്റേഷന് കേന്ദ്രീകരിച്ചാകണം എന്ന സമഗ്രമായ വീക്ഷണത്താല് നയിക്കപ്പെടുന്ന സംയോജിത സമീപനം
പ്രാദേശിക സംസ്കാരം, പൈതൃകം, വാസ്തുവിദ്യ എന്നിവയില് നിന്ന് പ്രചോദനം ഉള്ക്കൊണ്ടാണ് സ്റ്റേഷന് കെട്ടിടത്തിന്റെ രൂപകല്പ്പന
ന്യൂഡല്ഹി; 2023 ഓഗസ്റ്റ് 04
രാജ്യത്തിലെ അങ്ങോളമിങ്ങോളമുള്ള 508 റെയില്വേ സ്റ്റേഷനുകളുടെ പുനര്വികസനത്തിന്റെ ചരിത്രപരമായ ഒരു ഉദ്യമത്തിനുള്ള തറക്കല്ലിടല് ഓഗസ്റ്റ് 6 രാവിലെ 11 ന്വീഡിയോ കോണ്ഫറന്സിംഗിലൂടെ പ്രധാനമന്ത്രി ശ്രീ നരേന്ദ്ര മോദി നിര്വഹിക്കും.
അത്യാധുനിക പൊതുഗതാഗത സംവിധാനത്തിന്റെ കാര്യത്തില് പ്രധാനമന്ത്രി പലപ്പോഴും ഊന്നല് നല്കാറുണ്ട്. റെയില്വേയാണ് രാജ്യത്തുടനീളമുള്ള ജനങ്ങള് ഏറ്റവും മുന്ഗണന നല്കുന്ന ഗതാഗത മാര്ഗ്ഗം എന്ന് ചൂണ്ടിക്കാട്ടി, റെയില്വേ സ്റ്റേഷനുകളില് ലോകോത്തര സൗകര്യങ്ങള് ഒരുക്കേണ്ടതിന്റെ പ്രാധാന്യത്തിന് അദ്ദേഹം ഊന്നല് നല്കുന്നുണ്ട്. ഈ കാഴ്ചപ്പാടിന്റെ അടിസ്ഥാനത്തില്, രാജ്യത്തുടനീളമുള്ള 1309 സ്റ്റേഷനുകളുടെ പുനര്വികസനത്തിനായാണ് അമൃത് ഭാരത് സ്റ്റേഷന് പദ്ധതിക്ക് സമാരംഭം കുറിച്ചത്.
ഈ പദ്ധതിയുടെ ഭാഗമായി 508 സ്റ്റേഷനുകളുടെ പുനര്വികസനത്തിനുള്ള തറക്കല്ലിടല് പ്രധാനമന്ത്രി നിര്വഹിക്കും. 24,470 കോടിയിലധികം രൂപ ചെലവഴിച്ചാണ് ഈ സ്റ്റേഷനുകള് പുനര് വികസിപ്പിക്കുന്നത്. നഗരത്തിന്റെ ഇരുവശങ്ങളേയും ശരിയായ രീതിയില് സംയോജിപ്പിച്ചുകൊണ്ട് ഈ സ്റ്റേഷനുകളെ നഗരകേങ്ങ്രള്  ആയി വികസിപ്പിക്കുന്നതിനുള്ള മാസ്റ്റര് പ്ലാനുകള് തയാറാക്കിവരികയാണ്. നഗരത്തിന്റെ മൊത്തത്തിലുള്ള നഗരവികസനം റെയില്വേ സ്റ്റേഷനെ കേന്ദ്രീകരിച്ചാകണം എന്ന സമഗ്രമായ കാഴ്ചപ്പാടാണ് ഈ സംയോജിത സമീപനത്തെ നയിക്കുന്നത്.
ഉത്തര്പ്രദേശിലും രാജസ്ഥാനിലും 55 വീതവും ബിഹാറില് 49, മഹാരാഷ്ട്രയില് 44, പശ്ചിമ ബംഗാളില് 37, മദ്ധ്യപ്രദേശില് 34, അസമില് 32, ഒഡീഷയില് 25, പഞ്ചാബില് 22, ഗുജറാത്ത്, തെലങ്കാന, എന്നിവിടങ്ങളില് 21 വീതം, ജാര്ഖണ്ഡില് 20, ആന്ധ്രാപ്രദേശ്, തമിഴ്നാട് എന്നിവിടങ്ങളില് 18 വീതം ഹരിയാനയില് 15ഉം കര്ണ്ണാടകയില് 13ഉം എന്നിങ്ങനെ രാജ്യത്തിന്റെ 27 സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമായാണ് ഈ 508 സ്റ്റേഷനുകളും വ്യാപിച്ചുകിടക്കുന്നത്.
മികച്ച രീതിയില് രൂപകല്പ്പന ചെയ്ത ട്രാഫിക് സര്ക്കുലേഷന്, ഇന്റര്-മോഡല് ഇന്റഗ്രേഷന്, യാത്രക്കാര്ക്ക് മാര്ഗ്ഗനിര്ദേശത്തിനായി നന്നായി രൂപകല്പ്പന ചെയ്ത സൂചനകള് എന്നിവ ഉറപ്പാക്കുന്നതിനൊപ്പം ആധുനിക യാത്രാ സൗകര്യങ്ങളും പുനര്വികസനം ലഭ്യമാക്കും. പ്രാദേശിക സംസ്കാരം, പൈതൃകം, വാസ്തുവിദ്യ എന്നിവയില് നിന്ന് പ്രചോദനം ഉള്ക്കൊണ്ടായിരിക്കും സ്റ്റേഷന് കെട്ടിടങ്ങളുടെ രൂപകല്പ്പന.
ND
(
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ്-19രോഗികളിൽ ഇനി ചികിത്സയിലുള്ളത് 3,31,146 പേർ മാത്രം
നിലവിലെ കണക്കുകൾ പ്രകാരം, രാജ്യത്ത് ചികിത്സയിലുള്ള കോവിഡ്-19 രോഗികളുടെ എണ്ണം 3,31,146 മാത്രമാണ്. 2020 ജൂൺ പകുതിയോടെ രോഗമുക്തിനിരക്ക് 50% കടന്നതിന് ശേഷം സുഖം പ്രാപിക്കുന്നവരുടെ എണ്ണത്തിൽ ക്രമാനുഗതമായ വർധനയും സജീവമായ കേസുകളുടെ എണ്ണത്തിൽ കുറവുമാണ് ഉണ്ടായിക്കൊണ്ടിരിക്കുന്നത്. കോവിഡ്-19രോഗികളിൽ 63.25% പേർ ഇതുവരെ സുഖം പ്രാപിച്ചു. അതോടൊപ്പം സജീവമായ കേസുകളുടെ എണ്ണത്തിൽ 2020 ജൂൺ മധ്യത്തിലെ 45% ൽ നിന്ന് ഇപ്പോൾ 34.18% വരെ എന്ന നിലയിൽ ക്രമാനുഗതമായ കുറവുമുണ്ടായിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 20,783 പേക്ക് കോവിഡ് ഭേദമായി. ഇതോടെ ആകെ രോഗമുക്തി നേടിയവരുടെ എണ്ണം 6,12,814 ആയി. സുഖം പ്രാപിച്ച രോഗികളും സജീവമായ കേസുകളും തമ്മിലുള്ള അന്തരം2,81,668 ആയി ഉയർന്നു.
കോവിഡ്-19 ചികിത്സിക്കുന്നതിനുള്ള ആശുപത്രി അടിസ്ഥാനസൗകര്യങ്ങളിൽ കാറ്റഗറി I ലെ 1,381 പ്രത്യേക കോവിഡ് ആശുപത്രികൾ, കാറ്റഗറി II ലെ 3,100പ്രത്യേക കോവിഡ് ഹെൽത്ത് കെയർ സെന്ററുകൾ, കാറ്റഗറി III ലെ10,367 കോവിഡ് കെയർ സെന്ററുകൾ എന്നിവ ഉൾപ്പെടുന്നു. ഇവയിലെല്ലാം കൂടി 46,666ഐ.സി.യു. കിടക്കകളുമുണ്ട്.
കേന്ദ്രവും സംസ്ഥാനങ്ങളും തമ്മിലുള്ള സഹകരണത്തിലൂടെ, കോവിഡ് വ്യാപനം രാജ്യത്തെ ചില പോക്കറ്റുകളിൽ മാത്രമായി പരിമിതപ്പെടുത്താനായിട്ടുണ്ട്. രാജ്യത്തെ രോഗബാധിതരിൽ 48.15% മഹാരാഷ്ട്ര, തമിഴ്നാട് എന്നീ രണ്ട് സംസ്ഥാനങ്ങൽ നിന്നാണ്. ആകെയുള്ള 36 സംസ്ഥാന-കേന്ദ്രഭരണ പ്രദേശങ്ങളിൽ 10 സംസ്ഥാനങ്ങളിലായാണ് ആണ് ആകെ രോഗബാധിതരിൽ 84.62%. രോഗബാധിതരുടെ എണ്ണത്തിലെ നിയന്ത്രണത്തിനും ഫലപ്രദമായ ചികിത്സയൊരുക്കുന്നതിനുമായി കേന്ദ്രം ഈ സംസ്ഥാനങ്ങളിൽ ഇടപെടുന്നത് തുടരുകയാണ്.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA സന്ദര്ശിക്കുക.
കോവിഡ്-19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ്-19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
(https://www.mohfw.gov.in/pdf/coronvavirushelplinenumber.pdf
ആരോഗ്യ, കുടുംബക്ഷേമ മന്ത്രാലയം
വിദേശ കോവിഡ്-19 ദുരിതാശ്വാസ സഹായങ്ങൾ
ന്യൂഡൽഹി, മെയ് 30, 2021
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ്, കോവിഡ്-19 ദുരിതാശ്വാസ മെഡിക്കൽ സാമഗ്രികളും ഉപകരണങ്ങളും സ്വീകരിക്കുന്നു. ഇവ ഉടനടി സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും എത്തിച്ചു നല്കുന്നതിന് വേണ്ട നടപടികളും കൈകൊണ്ട് വരുന്നു.
2021 ഏപ്രിൽ 27 മുതൽ 2021 മെയ് 29 വരെ, 18,265 ഓക്സിജൻ കോൺസെൻട്രേറ്ററുകൾ; 19,085 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 15,256 വെന്റിലേറ്ററുകൾ/ബൈ പിഎപി; ഏകദേശം 7.7L റെംഡെസിവിർ വൈലുകൾ, ഏകദേശം 12L ഫാവിപിറാവിർ ടാബ്ലറ്റുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 27/29 ന് ദക്ഷിണ കൊറിയ, ഇന്ത്യൻ-ബഹ്റൈൻ സംഘടനകൾ, ഷാങ്ഹായിലെ ഇന്ത്യൻ സമൂഹം, യൂഎഇ-യിലെ ഇന്ത്യൻ വ്യാപാര-പ്രൊഫഷണൽ സംഘടന, സിട്രിപ്പ്, എലി ലിലി എന്നിവരിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:
ഓക്സിജൻ കോൺസെൻട്രേറ്ററുകൾ - 225
ബാരിസിറ്റിനിബ് - 5.6 ലക്ഷം ടാബ്ലറ്റുകൾ
റാപിഡ് ഡയഗ്നോസ്റ്റിക് കിറ്റുകൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
RRTN
(Visitor Counter : 127
പ്രധാനമന്ത്രിയുടെ ഓഫീസ്
ഗുജറാത്തിലെ മൊധേരയിലുള്ള മോധേശ്വരി മാതാ ക്ഷേത്രത്തിൽ പ്രധാനമന്ത്രി ദർശനവും പൂജയും നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് ഗുജറാത്തിലെ മൊധേരയിലുള്ള മോധേശ്വരി മാതാ ക്ഷേത്രം സന്ദർശിച്ച് ദർശനവും പൂജയും നടത്തി. ശ്രീ മോദി മോധേശ്വരി മാതാവിന്റെ വിഗ്രഹത്തിന് മുന്നിൽ കൈകൾ കൂപ്പി വണങ്ങി.
പ്രധാനമന്ത്രിക്കൊപ്പം ഗുജറാത്ത് മുഖ്യമന്ത്രി ശ്രീ ഭൂപേന്ദ്ര പട്ടേൽ, പാർലമെന്റ് അംഗം ശ്രീ സി ആർ പാട്ടീൽ എന്നിവരും ഉണ്ടായിരുന്നു.
ഇന്ന് രാവിലെ ഗുജറാത്തിലെ മെഹ്സാനയിലെ മൊധേരയിൽ 3900 കോടി രൂപയുടെ ഒന്നിലധികം പദ്ധതികളുടെ തറക്കല്ലിടലും സമർപ്പണവും പ്രധാനമന്ത്രി നിർവഹിച്ചു. ഇന്ത്യയിലെ ആദ്യത്തെ 24x7 സൗരോർജ്ജ ഗ്രാമമായി മൊധേരയെ പ്രധാനമന്ത്രി പ്രഖ്യാപിച്ചു.
--ND--
આજે મોઢેશ્વરી માતાના મંદિરે પ્રાર્થના કરતી વેળાએ….. pic.twitter.com/904v74O8sd
— Narendra Modi  October 9, 2022
പ്രധാനമന്ത്രിയുടെ ഓഫീസ്
ആടി കാര്ത്തികയില് പ്രധാനമന്ത്രിയുടെ ആശംസ
ആടി കാര്ത്തികയുടെ പ്രത്യേക ദിനത്തില് പ്രധാനമന്ത്രി ശ്രീ നരേന്ദ്ര മോദി എല്ലാവര്ക്കും ആശംസകള് നേര്ന്നു.
പ്രധാനമന്ത്രി ട്വീറ്റ് ചെയ്തു:
'ആടി കാര്ത്തികയുടെ പ്രത്യേക ദിനത്തില്, എല്ലാവര്ക്കും എന്റെ ആശംസകള്. ഏവര്ക്കും മുരുക ഭഗവാന്റെ അനുഗ്രഹം ഉണ്ടാകട്ടെയെന്ന്് പ്രാര്ത്ഥിക്കുന്നു. എല്ലാവര്ക്കും ആരോഗ്യവും സമൃദ്ധിയും ലഭിക്കട്ടെ .'
'ആടി കാര്ത്തിക തിരുനാളില് എല്ലാവര്ക്കും എന്റെ ആശംസകള്. മുരുക ഭഗവാന്റെ അനുഗ്രഹത്തിനായി നമുക്ക് പ്രാര്ത്ഥിക്കാം. നമ്മുടെ സമൂഹത്തിന് ഭഗവാന് ആരോഗ്യവും ഐശ്വര്യവും നല്കി അനുഗ്രഹിക്കട്ടെ''--ND--
On the special day of Aadi Krithigai, my greetings to everyone. We pray that the blessings of Lord Muruga always remain upon us. May He always ensure our society remains healthy and prosperous.
— Narendra Modi  July 23, 2022
(ஆடிக்கிருத்திகை நன்னாளில் அனைவருக்கும் எனது நல்வாழ்த்துக்கள். முருகப்பெருமானின் அருள் எப்போதும் நமக்கு கிடைக்க பிரார்த்திப்போம். நம் சமூகம் நலத்துடனும் வளத்துடனும் விளங்க அவன் அருள் புரியட்டும்.
— Narendra Modi  July 23, 2022
പ്രധാനമന്ത്രിയുടെ ഓഫീസ്
കർഷക ക്ഷേമം ഉറപ്പാക്കുന്നു
കഴിഞ്ഞ 9 വർഷത്തെ കർഷക ക്ഷേമത്തെക്കുറിച്ചുള്ള സംരംഭങ്ങൾ പ്രധാനമന്ത്രി പങ്കുവച്ചു
കഴിഞ്ഞ 9 വർഷത്തെ കർഷക ക്ഷേമവുമായി ബന്ധപ്പെട്ട ലേഖനങ്ങൾ, വീഡിയോകൾ, ചിത്രങ്ങൾ, വിവരങ്ങൾ എന്നിവയുടെ സമാഹാരം പ്രധാനമന്ത്രി ശ്രീ നരേന്ദ്ര മോദി ഇന്ന് പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"നമ്മുടെ കർഷകരുടെ വിയർപ്പും അധ്വാനവും രാജ്യത്തിന്റെ പുരോഗതിയിൽ വലിയ പങ്കുവഹിക്കുന്നു. അവരുടെ അശ്രാന്തമായ പ്രവർത്തനമാണ് നമ്മുടെ ഭക്ഷ്യസുരക്ഷയുടെ നട്ടെല്ല്. 9 വർഷമായി അന്നദാതാക്കളെ ശാക്തീകരിക്കുകയും ഈ മേഖല വളർച്ചയുടെ പുതിയ ഉയരങ്ങൾ കൈവരിക്കുകയും ചെയ്യുന്നു."
ബഹിരാകാശ വകുപ്പ്
റിസാറ്റ് -2 ബി ഉപഗ്രഹംവിജയകരമായിവിക്ഷേപിച്ചു
ആന്ധ്രാപ്രദേശിലുള്ള ശ്രീഹരിക്കോട്ടയിലെസതീഷ് ധവാന് സ്പേസ്കേന്ദ്രത്തില് നിന്നും പി.എസ്.എല്.വി -സി 46, റിസാറ്റ് -2ബി ഉപഗ്രഹത്തെ വിജയകരമായിവിക്ഷേപിച്ചു.
ഇന്ത്യന് സമയംഇന്ന് പുലര്ച്ചെ 5.30 ന് ശ്രീഹരിക്കോട്ടയിലെഒന്നാംവിക്ഷേപണ തറയില് നിന്നാണ്റിസാറ്റ്- 2 ബി യെയുംവഹിച്ചുകൊണ്ട് പി.എസ്.എല്.വി - സി 46കുതിച്ചുയര്ന്നത്. 556 കി.മീറ്റര് പിന്നിട്ട്ഏകദേശം 15 മിനിട്ട് 25 സെക്കന്റ്സമയംകൊണ്ടാണ് ഉപഗ്രഹത്തെഭ്രമണപഥത്തിലെത്തിച്ചത്.ബംഗളുരുവിലെഐ.എസ്.ആര്.ഒടെലിമിട്രി ട്രാക്കിംഗ്ആന്റ് കമാന്ഡ് നെറ്റ്വര്ക്ക്ഉപഗ്രഹത്തിന്റെ നിയന്ത്രണംഏറ്റെടുത്തു.
ഏകദേശം 615 കിലോഗ്രാം ഭാരമുള്ളഒരുറഡാര്ഇമേജിംഗ് ഭൗമ നിരീക്ഷണ ഉപഗ്രഹമാണ്റിസാറ്റ് - 2 ബി. ദുരന്തനിവാരണം, വനപരിപാലനകാര്ഷികമേഖലകളിലെസേവനത്തിനാണ്ഈ ഉപഗ്രഹംവിനിയോഗിക്കുക.
ഈ ദൗത്യത്തിന് വേണ്ടി പ്രയത്നിച്ച വിക്ഷേപണ വാഹന സംഘത്തെയും, ഉപഗ്രഹ സംഘത്തെയുംഐ.എസ്.ആര്.ഒ ചെയര്മാന്ഡോ. കെ.ശിവന് അഭിനന്ദിച്ചു. 50 ടണ് ഭാരമുള്ള 354 ഉപഗ്രഹങ്ങളാണ് പി.എസ്.എല്.വി ഇതുവരെവിക്ഷേപിച്ചിട്ടുള്ളത്. ഇവയില്വിവിധദേശീയ ഉപഗ്രഹങ്ങളുംവിദേശരാജ്യങ്ങളുടെ ഉപഗ്രഹങ്ങളുംവിദ്യാര്ത്ഥികള് നിര്മ്മിച്ച ഉപഗ്രഹങ്ങളുംഉള്പ്പെടും.
ഇന്നത്തെ ദൗത്യത്തില് ഉള്പ്പെട്ട പേലോഡുകളായതിരുവനന്തപുരത്തെ ഐ.എസ്.ആര്.ഒയുടെ ഇനേര്ഷ്യല്സിസ്റ്റംസ്യൂണിറ്റ്വികസിപ്പിച്ച ഇനേര്ഷ്യല് നാവിഗേഷന് സംവിധാനത്തിന്റെയുംചണ്ഡീഗഢിലെസെമികണ്ടക്ടര്ലബോറട്ടറിയില്വികസിപ്പിച്ച വിക്രം പ്രോസസറിന്റെയും പിന്നില് പ്രവര്ത്തിച്ച ടീം അംഗങ്ങളെഐ.എസ്.ആര്.ഒ ചെയര്മാന്ഡോ. കെ. ശിവന്അഭിനന്ദിച്ചു.
നൂതന സാങ്കേതികവിദ്യയായ 3.6 മീറ്റര്റേഡിയല്റിബ്ആന്റിനയോടുകൂടിയ ഭൗമ നിരീക്ഷണ ഉപഗ്രഹമാണ്റിസാറ്റ്-2 ബിയെന്നുംഐ.എസ്.ആര്.ഒചെയര്മാന് കൂട്ടിച്ചേര്ത്തു.
അയ്യായിരത്തിലേറെസന്ദര്ശകര്റിസാറ്റ് 2 ബി യുടെവിക്ഷേപണം ശ്രീഹരിക്കോട്ടയിലെസന്ദര്ശകഗ്യാലറിയിലിരുന്ന്വീക്ഷിച്ചു.
ഇക്കൊല്ലംജൂലൈ 9 നും 16 നുമിടയില് ജി.എസ്.എല്.വി മാര്ക്ക്ത്രീ ഉപയോഗിച്ചുള്ള ചന്ദ്രയാന് രണ്ട് ദൗത്യത്തിന്റെവിക്ഷേപണത്തിനായിഐ.എസ്.ആര്.ഒഒരുങ്ങുകയാണ്. ഇക്കൊല്ലംസെപ്തംബര്ആറിന് ചന്ദ്രനില്ഇറങ്ങാനാണ്ഐ.എസ്.ആര്.ഒലക്ഷ്യമിട്ടിട്ടുള്ളത്.
UM/ND MRD- 294
(Visitor Counter : 87
പ്രധാനമന്ത്രിയുടെ ഓഫീസ്
പുതിയ പാര്ലമെന്റ് മന്ദിരത്തിനു പ്രധാനമന്ത്രി തറക്കല്ലിട്ടു
പ്രധാനമന്ത്രി ശ്രീ നരേന്ദ്ര മോദി ഇന്ന് പുതിയ പാര്ലമെന്റ് മന്ദിരത്തിന് തറക്കല്ലിട്ടു. ആത്മനിര്ഭര് ഭാരത് സങ്കല്പ്പത്തിന്റെ നിര്ണായക ഭാഗമാകും പുതിയ കെട്ടിടം. ജനകീയ പാര്ലമെന്റ് നിര്മ്മിക്കുന്നതിനു സ്വാതന്ത്ര്യാനന്തരം ആദ്യമായി ലഭിക്കുന്ന സുപ്രധാന അവസരമാണിത്. 2022-ല് സ്വാതന്ത്ര്യത്തിന്റെ 75-ാം വാര്ഷികത്തില് 'നവ ഇന്ത്യ'യുടെ ആവശ്യങ്ങള്ക്കും അഭിലാഷങ്ങള്ക്കും യോജിക്കുന്ന ഒന്നായിരിക്കും പുതിയ കെട്ടിടം.
നമ്മുടെ ജനാധിപത്യ പാരമ്പര്യത്തിന്റെ ഏറ്റവും പ്രധാനപ്പെട്ട ഘട്ടമാണ് പാര്ലമെന്റ് മന്ദിരത്തിന്റെ നിര്മ്മാണം ആരംഭിക്കുന്നതിലൂടെ നടക്കുന്നതെന്ന് പ്രധാനമന്ത്രി പറഞ്ഞു. പാര്ലമെന്റിന്റെ ഈ പുതിയ കെട്ടിടനിര്മാണത്തില് ഒന്നിച്ച് അണിചേരാന് അദ്ദേഹം രാജ്യത്തെ ജനങ്ങളോട് ആഹ്വാനം ചെയ്തു. ഇന്ത്യ സ്വാതന്ത്ര്യത്തിന്റെ 75-ാം വാര്ഷികം ആഘോഷിക്കുമ്പോള് നമ്മുടെ പാര്ലമെന്റിന്റെ പുതിയ മന്ദിരത്തിനു സാക്ഷ്യം വഹിക്കുന്നതിനേക്കാള് മനോഹരമോ വിശുദ്ധമോ ആയി മറ്റൊന്നുമില്ലെന്നും അദ്ദേഹം പറഞ്ഞു.
സ്വാതന്ത്ര്യാനന്തര ഇന്ത്യയ്ക്ക് പഴയ പാര്ലമെന്റ് മന്ദിരം ദിശാബോധം നല്കുമ്പോള്, പുതിയ മന്ദിരം 'ആത്മനിര്ഭര് ഭാരത്' നിര്മ്മാണത്തിനു സാക്ഷ്യം വഹിക്കുമെന്നും പ്രധാനമന്ത്രി പറഞ്ഞു. പഴയ പാര്ലമെന്റ് മന്ദിരത്തില് രാജ്യത്തിന്റെ ആവശ്യങ്ങള് നിറവേറ്റുന്നതിനായി പ്രവര്ത്തിക്കുമ്പോള്, 21-ാം നൂറ്റാണ്ടില് ഇന്ത്യയുടെ അഭിലാഷങ്ങള് പുതിയ മന്ദിരത്തില് നിറവേറ്റാനാകും.
മറ്റിടങ്ങളില് ജനാധിപത്യം എന്നത് തെരഞ്ഞെടുപ്പ് നടപടിക്രമങ്ങള്, ഭരണം, ഭരണനിര്വഹണം എന്നിവയാണെന്നു പ്രധാനമന്ത്രി പറഞ്ഞു. എന്നാല് ഇന്ത്യയിലെ ജനാധിപത്യം ജീവിതമൂല്യങ്ങളെക്കുറിച്ചുള്ളതാണ്, അത് ജീവിതരീതിയാണ്, ഒരു ജനതയുടെ ആത്മാവാണ്.
പാര്ലമെന്റ് മന്ദിരത്തിന്റെ നിലനില്പ്പിന് അടിസ്ഥാനമായ ജനാധിപത്യത്തോടുള്ള ശുഭാപ്തിവിശ്വാസം പുലര്ത്തേണ്ടത് ജനങ്ങളുടെ ഉത്തരവാദിത്തമാണെന്ന് ഓര്ക്കേണ്ടതുണ്ടെന്നു പ്രധാനമന്ത്രി പറഞ്ഞു. പൊതുജനങ്ങളോടും ഭരണഘടനയോടും ഉത്തരവാദിത്തമുള്ളവരാണു പാര്ലമെന്റില് പ്രവേശിക്കുന്ന ഓരോ അംഗമെന്നും അദ്ദേഹം ഓര്മ്മിപ്പിച്ചു.
ഇന്ത്യയെ ഒന്നാമതെത്തിക്കുമെന്നു പ്രതിജ്ഞ ചെയ്യണമെന്നും രാജ്യപുരോഗതിയും വികസനവുമാകണം നമ്മുടെ ഉപാസനയെന്നും പ്രധാനമന്ത്രി പറഞ്ഞു. എല്ലാ തീരുമാനങ്ങളും രാജ്യത്തിന്റെ കരുത്തു വര്ധിപ്പിക്കാനുതകണം. രാജ്യതാല്പ്പര്യമാണ് പരമപ്രധാനമെന്നും പ്രധാനമന്ത്രി പറഞ്ഞു.
PIB Headquarters
നവ ഇന്ത്യ സൃഷ്ടിക്കുന്നതിനുള്ള സങ്കല്പ് സെ സിദ്ധി പരിപാടി കാസര്കോട്ട് സംഘടിപ്പിച്ചു
(നവ ഇന്ത്യ സൃഷ്ടിക്കുന്നതിനുള്ള സങ്കല്പ് സെ സിദ്ധി പരിപാടി കാസര്കോട്ടെ വോര്കാടി ഐസിഎആര് - സിപിസിആര്ഐ കൃഷി വിജ്ഞാന് കേന്ദ്രത്തില് സംഘടിപ്പിച്ചു. 2002 ഓടുകൂടി കര്ഷകര്ക്ക് ഇരട്ടി വരുമാനം ലഭ്യമാക്കുക എന്ന കാഴ്ചപ്പാടെയാണ് പരിപാടി സംഘടിപ്പിക്കുന്നത്. അഞ്ചുവര്ഷത്തിനുള്ളില് ഏഴ് ആശയങ്ങളിലൂന്നിയതാണ് കേന്ദ്ര ഗവണ്മെന്റിന്റെ ഈ പദ്ധതി.
പരിപാടി വോര്കാടി ഗ്രാമപഞ്ചായത്ത് പ്രസിഡന്റ് ശ്രീ. ബി എ അബ്ദുല് മജീദ് ഉദ്ഘാടനം ചെയ്തു. ഐസിഎആര് - സിപിസിആര്ഐ ക്രോപ് പ്രൊഡക്ഷന് വിഭാഗം തലവന് ഡോ. രവി ഭട്ട് അധ്യക്ഷനായി. മണ്ണ് സംരക്ഷണത്തിന്റെ പ്രാധാന്യത്തെക്കുറിച്ചും പ്രധാന്മന്ത്രി സിഞ്ചായി യോജനയെക്കുറിച്ചും അദ്ദേഹം സംസാരിച്ചു. കര്ഷകരുടെ വരുമാനം ഇരട്ടിയാക്കുവാന് ഏഴിന ആശയ പരിപാടി എങ്ങനെ സഹായിക്കുമെന്നും അദ്ദേഹം വിശദീകരിച്ചു. മഞ്ചേശ്വരം ബ്ലോക്ക് പഞ്ചായത്ത് വൈസ് പ്രസിഡന്റ് ശ്രീമതി മമത ദിവാകര്, വോര്കാടി ഗ്രാമ പഞ്ചായത്ത് അംഗങ്ങള്, കേരള കാര്ഷിക സര്വ്വകലാശാല പ്രൊഫസര് ഡോ. എം പി ഗിരിധരന്, ബേള കന്നുകാലി ഫാം തലവനും, അസിസ്റ്റന്റ് ഡയറക്ടറുമായ ഡോ. എം പി ഗിരിധരന് എന്നിവര് ആശംസകളര്പ്പിച്ച് സംസാരിച്ചു.
സംയോജിത കൃഷി, മൂല്യവര്ദ്ധനം, മാര്ക്കറ്റിംഗ്, തുടങ്ങിയ വിഷയങ്ങളില് ക്ലാസ്സുകള് സംഘടിപ്പിച്ചു. സിപിസിആര്ഐ ഈയിടെ വികസിപ്പിച്ച സങ്കേതിക വിദ്യകളും ചടങ്ങില് പ്രദര്ശിപ്പിച്ചു. പച്ചക്കറിവിത്തുകള്, പഴവര്ഗ്ഗവിള തൈകള്, ജൈവ ഭക്ഷ്യ ഉല്പ്പന്നങ്ങള് എന്നിവയും കര്ഷകര്ക്ക് ലഭ്യമാക്കിയിരുന്നു.